ga en en en en en en en en en en en en ceb en en en en en en en en en en en en en en en en es en en it ceb en en en ca en en en ceb en en en en en en en en en en en en en en es en en it ceb en en en es es en en it ceb de ga en ga en ga ga ga ga ga ga ga ga ga ga ga ga ga ga en en en en en de en de en de en de en de en de en en en es en en cs en en de en en en en en en en en en es en en it ceb en en en en en en ceb en en en en en en en en en en en en en en en
Ó Muineacháin: An t-am ceart do thiomantas ar mhaoiniú an N22
STRUCTURE EE_062016_general_layout.tpl - section: life
STRUCTURE EE_062016_general_layout.tpl - orgcat: orgcat = /PUBLICATIONS/EE-ECHO/LIFE
Send us your news
Send us your news
Monday 13 November 2017
Réamh-oibreacha ar bhealach an sciar nua den N22 i mBaile Mhúirne. Grianghrafadóir: Pet Uí Chonaill
Ó Muineacháin: An t-am ceart do thiomantas ar mhaoiniú an N22
Le Pet Uí Chonaill
TÁ an t-am ceart anois ann le haghaidh tiomantais i dtaca le maoiniú do thógáil fad-achair sheachbhóthar Baile Mhúirne-Maigh Chromtha an N22, a áitíonn TD Aindrias Ó Muineacháin.
Deir an tUrlabhraí Gaeltachta agus Achmhainní Nádúrtha de chuid Fianna Fáil, toisc go bhfuil an Rialtas ag tabhairt faoi athbhreithniú meántéarma den Phlean Caipitil 2016-2021 faoi láthair, go gcaithfear tús áite a thabhairt don scéim bhóthair a théann ó Shliabh Riabhach, siar ó Bhaile Mhúirne, go Cúil Comhair in aice le Maigh Chromtha, scéim a bhfuil moill curtha uirthi le fada an lá.
Cuireadh tús le déanaí le réamh-obair ar feadh codanna de bhealach an bhóthair bheartaithe ar luach €160m, le fálú curtha in airde, oibreacha seandálaíochta agus iniúchadh suímh, agus oibreacha glanadh suímh ar bun i gceantair Bhaile Mhúirne, Baile Mhic Íre, agus Cill na Martra.
Sholáthair Bonneagar Iompair Éireann (TII) leithdháileadh €14 milliún do Chomhairle Contae Chorcaí i mbliana le haghaidh sealbhú talún agus ard-oibreacha ar an scéim.
Ach tá an tUas Ó Muineacháin ag brú go láidir anois le haghaidh tiomantais ar mhaoiniú don tógáil, in am ag a bhfuil go leor imní ann go bhfuil an togra curtha ar an méar fhada arís le tús áite á thabhairt ag TII do scéimeanna eile ar nós Acomhal Dhún Citil i gCorcaigh.
“Tá an próiseas ceannachán talún ag leanúint ar aghaidh ó 2013,” a dúirt an tUas Ó Muineacháin.
“Níl tiomantas go fóill i dtaobh maoiniú na tógála agus ar a laghad caithfear tiomantas a thabhairt ina leith sin agus an bóthar a scaoileadh le haghaidh tairiscintí don obair thógála ansan.
“Tá athbhreithniú meántéarma á dhéanamh ar an gclár caipitil náisiúnta an samhradh seo agus dá réir sin is é seo an t-am ceart chun tiomantas a fháil ar mhaoiniú na tógála.
“D’fhéadfadh go dtógfadh an próiseas tairisceana do thogra chomh mór seo roinnt mhaith ama agus is ea is luaithe a chuirtear tú leis, is luaithe gur féidir conraitheoir a roghnú chun an bóthair a thógáil.
“Beidh mé ag leanúint orm ag iarraidh iachall a chur ar an Rialtas tús áite a thabhairt don mhaoiniú do Sheachbhóthar Mhaigh Chromtha agus ansan é a scaoileadh amach le haghaidh tairiscintí tógála gan mhoill,” a dúirt sé.
D’ardaigh an tUas Ó Muineacháin an cheist úd sa Dáil i mí Márta, ag cur iachall ar an Aire Iompair an togra a scaoileadh le haghaidh tairiscintí i mbliana.
Dhearbhaigh an tAire Shane Ross don Teachta Ó Muineacháin go dtabharfadh sé “aird cuí agus dáiríre don ábhar le linn an athbhreithnithe caipitil”.
Lena chois sin, i mí Marta, bhí an t-ábhar á phlé ag Comhchoiste Oireachtais ar fhormhaoirsiú buiséadach, áit ina shonraigh príomhfheidhmeannach TII, Michael Nolan: “Tosnófar ag tógáil seachbhóthar Mhaigh Chromtha-Baile Mhúirne sa bhliain 2020 nó thart ar an am sin.” Mhínigh an tUas Nolan: “Níl ar ár gcumas ach an t-airgead a fhaighimid ón Rialtas a chaitheamh. Tá a fhios againn go bhfuilimid tearcmhaoinithe. Ar thaobh an mhaoinithe caipitil, táimid laghdaithe síos go 20% den mhaoiniú a tugadh dúinn i 2007 nó 2008.
“Aithním nach bhfuil go leor oibre á dhéanamh againn in iarthar Chorcaí ach tá srianta orainn.” Mar fhreagra ar cheist dála eile a chuir sé ar an tUas Ross ar an ábhar, fuair an tUas Ó Muineacháin litir ó TII, litir atá feicthe ag an Evening Echo, inar dúirt a cheannaire rialála agus riaracháin: “Táthar ag dúil tosnú ar thógáil phríomh-líne in 2020faoi réir, gan dabht, infhaighteacht maoinithe. Déanfar athbhreithniú ar an seasamh i dtaobh dul chun cinn na scéime i bhfianaise torthaí an athbhreithnithe caipitil agus aon maoiniú/tosaíochtaí breise a d’fhéadfadh an Rialtas a aithint don clár náisiúnta bóithre.”
Bob Geldof to return Freedom of Dublin City in Aung San Suu Kyi protest
Latest: At least 61 dead as 7.2 magnitude earthquake hits Iran-Iraq border area
Give your brain a workout with our Sunday quiz
Report: Aengus Mac Grianna to quit RTE
Jack and Joel latest act to crash out of The X Factor
Sharon Osbourne faces criticism after swearing live on X Factor
Every week, find the essential news by signing up for the newsletter